**Povestea-aceea pe care tu o știi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Povestea-aceea pe care tu o știi

...

De pleci cu gândul vreodată de la mine,

Sufletul tău să mi-l lași garant,

Precum un duh în stol de colombine,

Să nu rămână-n mine loc vacant!

...

În mine port de mult privirea ta adâncă

Verde, blândă, moale ca o păpădie,

Irizând în soare nuanțe verzi de stâncă,

Înmugurind de vise, rodind de poezie!

...

Mi-ai fost cândva un vis fără de seamă,

Iar azi îmi ești superbă împlinire

Și-n fiecare zi inima-ți mă cheamă

Să scriu cu ea povestea de iubire!

...

Povestea-aceea pe care tu o știi

Și ne-a înmiresmat cu-al ei parfum,

Încă din vremea când eram copii,

Pe care-o scriem amândoi acum!